open-index/open-wikipedia-markdown huggingface dataset:
วัดหัวฝาย (อำเภอเมืองเชียงใหม่)

**วัดหัวฝาย** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่

วัดหัวฝายตั้งวัดเมื่อ พ.ศ. 2130 เดิมชื่อ **วัดศรีสร้อยทรายมูล** สันนิษฐานว่าชาวบ้านน่าจะร่วมกันสร้างขึ้นมาเพื่อเป็นที่ยึดเหนี่ยวจิตใจและประกอบพิธีกรรมทางศาสนาของคนในหมู่บ้าน เพราะในอดีตที่ตั้งของวัดอยู่นอกกำแพงเมืองเชียงใหม่และอยู่กลางทุ่งนา คงไม่ใช่วัดที่สร้างขึ้นโดยกษัตริย์หรือข้าราชการ ขุนนาง  ชาวบ้านร่วมกันสร้างใช้ชื่อว่า "วัดศรีสร้อยทรายมูล" หรือที่ชาวบ้านนิยมเรียกกันว่า **วัดปูคำ** เพราะว่าสถานที่ตั้งของวัดอยู่บริเวณทุ่งนา มีปูมาอาศัยในบริเวณดังกล่าวเป็นจำนวนมาก จนเมื่อครั้งที่ยอดพระธาตุของวัดพังลงมา มีชาวบ้านเห็น ปูเงิน ปูคำ มาอาศัยอยู่บริเวณพระธาตุ เพื่อรักษาองค์พระธาตุ จึงเรียกกันว่า **วัดปูคำ** หรือบ้างก็เรียกว่า **วัดน้ำปู** เพราะวัดตั้งอยู่กลางทุ่งนามีปูมาก ต่อมาเปลี่ยนชื่อมาเป็น "วัดหัวฝาย" เพราะบริเวณใกล้วัดเป็นฝ่ายกั้นน้ำ วัดหัวฝายได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526 เขตวิสุงคามสีมากว้าง 40 เมตร ยาว 80 เมตร

วัดมีเจดีย์ซึ่งแต่เดิมเป็นเจดีย์ก่ออิฐถือปูนทรงล้านนา เนื่องจากเวลาผ่านไป สภาพของเจดีย์ก็ทรุดโทรมและพังลงมาชาวบ้านจึงร่วมกับทางวัดบูรณะเจดีย์ใหม่โดยการประดับด้วยกระจกแก้วทั้งองค์ พระพุทธรูปเก่าแก่ประจำวัดมีพระพุทธรูปเก่าแก่อยู่ทั้งหมด 4 องค์ คือ พระพุทธสิงห์หนึ่ง จำนวน 3 องค์ (แต่สูญหายไป 2 องค์) พระพุทธรูปหินอ่อนศิลปะเชียงแสน 1 องค์

## รายนามเจ้าอาวาส
* พระดี คนะวังโส พ.ศ. 2476–2478
* พระตา รตนรัฐวตโณ พ.ศ. 2478–2489
* พระยาน เขมงกโล พ.ศ. 2489–2504
* พระครูชลธารพิทักษ์ คำปัน มหาวัณโณ พ.ศ. 2504–2538
* พระปลัดมนตรี อภิวัณโณ พ.ศ. 2538–2540
* พระไปฏิกา เอกรัตน์ ประภัสโร พ.ศ. 2540–2541
* พระอธิการสุกิจ คนสีโล พ.ศ. 2541–2547
* พระประดิษฐ์ ทินฺนญาโณ รักษาการแทนเจ้าอาวาส ปัจจุบัน

## อ้างอิง

หัวฝาย
อัลอะเกาะบะฮ์

**อัลอะเกาะบะฮ์** (, ) เป็นเมืองชายฝั่งแห่งเดียวของประเทศจอร์แดน และเป็นเมืองใหญ่สุดที่ตั้งอยู่บนอ่าวอัลอะเกาะบะฮ์ เมืองตั้งอยู่ทางใต้ของประเทศ และเป็นศูนย์กลางการปกครองของเขตผู้ว่าราชการอัลอะเกาะบะฮ์ เมืองมีประชากร 148,398 คน (ปี 2015) และมีพื้นที่รวม  ปัจจุบัน อัลอะเกาะบะฮ์เป็นเมืองที่มีบทบาทสำคัญต่อการพัฒนาเศรษฐกิจจอร์แดนทั้งจากการค้าขายและการท่องเที่ยว ท่าเรืออัลอะเกาะบะฮ์ยังถือเป็นท่าเรือสำคัญของทั้งจอร์แดนและประเทศอื่นในภูมิภาค

ที่ตั้งของอัลอะเกาะบะฮ์มีความสำคัญทางยุทธศาสตร์มาก เนื่องจากตั้งอยู่บนปลายตะวันออกเฉียงเหนือของทะเลแดงระหว่างทวีปเอเชียกับแอฟริกา รวมถึงทำให้อัลอะเกาะบะฮ์มีความสำคัญมายาวนานตั้งแต่ในประวัติศาสตร์

## อ้างอิง

หมวดหมู่:เมืองในประเทศจอร์แดน
วัดดอยแท่นพระผาหลวง

**วัดดอยแท่นพระผาหลวง**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าไผ่ อำเภอสันทราย จังหวัดเชียงใหม่

## ประวัติ
วัดดอยแท่นพระผาหลวงตั้งวัดเมื่อ พ.ศ. 1900 ประวัติวัดระบุว่าตั้งเมื่อ พ.ศ. 1924 มีตำนานเล่าว่าก่อนที่พระพุทธเจ้าจะเสด็จดับขันธ์ปรินิพพาน ได้เคยมาเสวยภัตกิจ ณ แท่นหินศิลาขนาดใหญ่ และได้ทรงตรัสกับพระอานนท์ว่า ภายหน้าหินก่อนนี้จะปรากฏชื่อ *ผาหลวงแท่นพระ* ซึ่งคือที่ตั้งวัดปัจจุบัน

ครูบาเจ้าศรีวิชัยเคยมาจำพรรษาที่วัดนี้ หลังจากนั้นจึงได้ถูกทิ้งร้างไป จนกระทั่งเมื่อ พ.ศ. 2519 พระอาจารย์วัลลภกิตติภัทโต อดีตเจ้าอาวาสวัดดอยแท่นพระผาหลวง ได้พบวัดนี้ระหว่างธุดงค์และได้บูรณปฏิสังขรณ์วัดขึ้น ภายหลังพระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จมายังบ่อน้ำของวัด เพื่อทอดพระเนตรสภาพผืนป่า ทรงมีรับสั่งให้มหาวิทยาลัยแม่โจ้ กรมชลประทาน และหน่วยงานภาคส่วนต่าง ๆ ร่วมกันฟื้นฟูผืนป่าบ้านโปปง

## เสนาสนะและปูชนียวัตถุ
อุโบสถมีลักษณะเก่าเป็น 4 เหลี่ยมผืนผ้าเป็นไม้สักทั้งหลังและชั้นเดียว พระที่อยู่ด้านในจะหันหลังให้ ส่วนประตูมีนางเทวดาติดที่ประตูและมีค้านกันให้เดินเข้าไปและมีรูปวาดติดประตูที่ต่างจากวัดอื่นและอุโบสถ์ตั้งอยู่หลังก้อนหินหรือแท่นพระ เจดีย์สีเงินและรอบเจดีย์มีนักสัตว์ซึ่งยอดเจดีย์เป็นสีทองและตรงด้านล่างของเจดีย์ประดับไปด้วยแก้วที่มีหลากหลายสีติดรอบเจดีย์และตั้งอยู่ที่สูงมีบันได 100 กว่าขั้น บันไดทางขึ้นมีรูปปั้นพญานาคอยู่ขนาบทั้ง 2 ข้าง ระหว่างทางเดินขึ้นบันไดมีระฆังแขวน

ปูชนียวัตถุ ได้แก่ พระประธานศิลปะเชียงแสนยุคต้น อายุกว่า 700 ปี แท่นผาหินก้อนใหญ่ รอยพระพุทธบาท จารึกแผ่นไม้ รั้วเหล็กที่มีการจารึกอักษรล้านนาโบราณ

## อ้างอิง

ดอยแท่นพระผาหลวง
หอประชาชน

**หอประชาชน** () คือสถาบันนิติบัญญัติในระบบสภาเดี่ยวของประเทศเยอรมนีตะวันออก

เมื่อแรกก่อตั้งประเทศเยอรมนีตะวันออก หอประชาชนมีสถานะเป็นสภาล่างในระบบสองสภา โดยที่สภาสูงมีชื่อว่า หอประชารัฐ () ซึ่งเป็นสภาผู้แทนรัฐ อย่างไรก็ตามในปี 1952 การปกครองระดับรัฐท้องถิ่นถูกยุบเลิกทั้งหมด ท้ายที่สุด หอประชารัฐจึงถูกยุบเลิกในปี 1958 ประเทศเยอรมนีตะวันออกจึงเหลือหอประชาชนเพียงสภาเดียวนับแต่นั้น และถือเป็นองค์กรที่มีอำนาจสูงสุดของประเทศ โดยเป็นผู้แต่งตั้งคณะรัฏฐาธิปัตย์ (), สภารัฐมนตรี () และสภากลาโหมแห่งชาติ ()

หอประชาชนสิ้นสภาพไปพร้อมกับการล่มสลายของเยอรมนีตะวันออกในวันที่ 2 ตุลาคม ค.ศ. 1990
## ประธานหอประชาชน
รายนามประธานหอประชาชน () ผู้ดำรงตำแหน่งแทบทุกคนไม่ใช่นักคอมมิวนิสต์ ยกเว้นเพียงนายฮอสท์ ซินเดอร์มัน
# โยฮันเนิส ดีคมัน (Johannes Dieckmann)  ระหว่าง 	7 ต.ค. 1949 ถึง 22 ก.พ. 1969
# เกรัลท์ เกิททิง (Gerald Götting) ระหว่าง 12 พ.ค. 1969 ถึง 29 ต.ค. 1976
# ฮอสท์ ซินเดอร์มัน (Horst Sindermann) ระหว่าง 29 ต.ค. 1976 ถึง 13 พ.ย. 1989
# กึนเทอร์ มาล็อยดา (Günther Maleuda) ระหว่าง 13 พ.ย. 1989 ถึง 5 เม.ย.1990
# ซาบีเนอ แบร์คมัน-โพล (Sabine Bergmann-Pohl) ระหว่าง 5 เม.ย. 1990 ถึง 2 ต.ค. 1990

## การเลือกตั้ง
หอประชาชนเคยมีการเลือกตั้งสมาชิกจำนวนสิบครั้ง
* การเลือกตั้งครั้งที่ 1: วันที่ 15 ตุลาคม 1950
* การเลือกตั้งครั้งที่ 2: วันที่ 17 ตุลาคม 1954
* การเลือกตั้งครั้งที่ 3: วันที่ 16 พฤศจิกายน 1958
* การเลือกตั้งครั้งที่ 4: วันที่ 20 ตุลาคม 1963
* การเลือกตั้งครั้งที่ 5: วันที่ 2 กรกฎาคม 1967
* การเลือกตั้งครั้งที่ 6: วันที่ 14 พฤศจิกายน 1971
* การเลือกตั้งครั้งที่ 7: วันที่ 17 ตุลาคม 1976
* การเลือกตั้งครั้งที่ 8: วันที่ 14 มิถุนายน 1981
* การเลือกตั้งครั้งที่ 9: วันที่ 8 มิถุนายน 1986
* การเลือกตั้งครั้งที่ 10: วันที่ 18 มีนาคม 1990

## อ้างอิง

หมวดหมู่:รัฐสภาเยอรมัน
หมวดหมู่:รัฐบาลเยอรมนีตะวันออก
อาซาบุ

thumb|ย่านอาซาบุ
**อาซาบุ** () เป็นย่านที่อยู่อาศัยในเขตมินาโตะ กรุงโตเกียว เป็นที่รู้จักในฐานะย่านที่อยู่อาศัยมูลค่าสูงในโตเกียว

## ความเป็นมา
พื้นที่อาซาบุเป็นเนินเขา ในอดีตย่านอาซาบุเป็นย่านเกษตรกรรมทั่วไปตั้งแต่สมัยยุคโจมง ก่อนจะพัฒนาเป็นชุมชนภายหลังโทกูงาวะ อิเอยาซุ ตั้งรัฐบาลขึ้นที่เอโดะหรือโตเกียวในปัจจุบัน ทำให้อาซาบุกลายเป็นตลาดซื้อขายม้าที่ใหญ่ที่สุดในสมัยนั้น 

สมัยปฏิรูปเมจิ มีการสร้างรถรางเชื่อมต่อกับตัวเมืองโตเกียวทำให้ย่านอาซาบุพัฒนาเติบโตกลายเป็นย่านธุรกิจการค้าและบริเวณเนินเขาเป็นย่านที่อยู่อาศัยที่เป็นที่นิยม 

ต่อมาในสมัยไทโชอาซาบุเป็นที่ตั้งของห้างสินค้า โรงภาพยนตร์ และสถานบันเทิงจำนวนมาก จนกลายเป็นย่านโคมแดงที่มีชื่อที่สุดแห่งหนึ่งในญี่ปุ่น จนกระทั่งสงครามโลกทั้งที่สองโตเกียวถูกทิ้งระเบิดครั้งใหญ่ ทำให้ย่านธุรกิจการค้าที่เคยมีก่อนหน้านี้ถูกทำลายไป เหลือเป็นเพียงย่านที่อยู่อาศัยในปัจจุบัน

หมวดหมู่:ย่านในโตเกียว
วัดลอยเคราะห์

**วัดลอยเคราะห์** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่

วัดลอยเคราะห์ เดิมชื่อว่า **วัดร้อยข้อ** (วัดฮ้อยข้อ) สร้างขึ้นประมาณปี พ.ศ. 1910 (สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1201)  ในสมัยพญากือนา กษัตริย์องค์ที่ 6 แห่งราชวงศ์มังราย ช่วงปลายรัชสมัยพม่ายกทัพมาตีล้านนา และยึดครองล้านนาได้สำเร็จ วัดต่าง ๆ ในเชียงใหม่จึงถูกทิ้งร้างไป ต่อมาพระเจ้ากาวิละยกทัพไปตีเมืองเชียงแสนที่ยังคงอยู่ใต้การปกครองของพม่าได้สำเร็จ จึงได้กวาดต้อนชาวเชียงแสนมาอยู่ในเมืองเชียงใหม่ ชาวเชียงแสนได้บูรณปฏิสังขรณ์วัดร้อยข้อขึ้นมาใหม่ และนำชื่อวัดในเมืองเชียงแสนมาตั้งเป็นชื่อใหม่ว่า "วัดลอยเคราะห์" ได้รับพระราชทานวิสุงคามสีมาเมื่อ พ.ศ. 2040 วัดได้รับการบูรณะระหว่าง พ.ศ. 2550–2551 ซึ่งเป็นการบูรณะที่ยังคงรักษารูปแบบเดิมที่สร้างมาตั้งแต่ พ.ศ. 2408

วิหารของวัดตั้งอยู่ทางทิศตะวันตกของวัด เป็นอาคารก่ออิฐถือปูนสถาปัตยกรรมล้านนา ได้รับการบูรณะครั้งใหญ่เมื่อ พ.ศ. 2545 หน้าบันประดับด้วยลายปูนปั้นพระพุทธรูปปางสมาธิ สัตว์ในวรรณคดี และลายพรรณพฤกษา ประตูเป็นลวดลายรดน้ำรูปเทพนม และตัวปั้นลมหรือนาคสะดุ้งด้านหลัง ที่ทำลวดลายด้วยการติดกระจกสีต่าง ๆ ภายในประดิษฐาน *พระพุทธศุภโชคศรีลอยเคราะห์มิ่งมงคล*

## อ้างอิง

ลอยเคราะห์
โยฮันเนิส ดีคมัน

**โยฮันเนิส ดีคมัน** () เป็นนักข่าวและนักการเมืองชาวเยอรมัน ซึ่งได้ดำรงตำแหน่งประมุขแห่งรัฐคนแรก (ในฐานะผู้รักษาการ) ของประเทศเยอรมนีตะวันออก ระหว่างปีค.ศ. 1949 ถึง 1969

ดีคมันเกิดในฟิชเชอร์ฮูเดอ มณฑลฮันโนเฟอร์ ราชอาณาจักรปรัสเซีย ภายในจักรวรรดิเยอรมัน เป็นบุตรชายของบาทหลวงนิกายโปรเตสแตนต์ เขาจบการศึกษาสาขาเศรษฐศาสตร์และปรัชญาจากมหาวิทยาลัยในเบอร์ลิน ต่อมาในปี 1916 เขาถูกเกณฑ์ทหารเพื่อร่วมรบในสงครามโลกครั้งที่หนึ่ง และได้รับบาดเจ็บหนัก ต่อมาภายหลังสงคราม เขาเข้าร่วมกับพรรคประชาชนเยอรมัน () และกลายเป็นคนใกล้ชิดของกุสทัฟ ชเตรเซอมัน และกลายเป็นแกนนำพรรคประชาชนเยอรมันส่วนภูมิภาค และได้ดำรงตำแหน่งสมาชิกสภารัฐซัคเซินระหว่างปี 1929 ถึง 1933

เมื่อพรรคนาซีเรืองอำนาจในปี 1933 ดีคมันถูกปลดออกจากตำแหน่งในบริษัทเชื้อเพลิงและน้ำมัน ต่อมาในปี 1939 เขาถูกเกณฑ์ทหารอีกครั้งและเข้าร่วมในยุทธการที่ฝรั่งเศสเป็นเวลาปีเศษ จากนั้นในปี 1941 เขาก็เข้าทำงานที่บริษัทอุตสาหกรรมของไซลีเชีย ต่อมาในปี 1944 เขาตกอยู่ภายใต้การสอดส่องโดยตำรวจลับ เนื่องจากลูกพี่ลูกน้องของเขาชื่อว่าวิลเฮล์ม ดีคมัน มีความเกี่ยวพันกับผู้พยายามก่อการรัฐประหารโค่นล้มฮิตเลอร์

ภายหลังสงครามโลกครั้งที่สอง ในปี 1945 เขากับแฮร์มัน คัสเนอร์ เป็นผู้ร่วมก่อตั้งพรรคประชาธิปไตยเยอรมนี () (ซึ่งต่อมาเปลี่ยนชื่อเป็นพรรคพรรคเสรีประชาธิปไตยเยอรมนี) และมีตำแหน่งเป็นกรรมการบริหารพรรค ต่อมาในปี 1948 เขาได้รับตำแหน่งมนตรียุติธรรมของรัฐซัคเซิน และเป็นรองมุขมนตรีรัฐซัคเซิน ในปีเดียวกันนั้น เขาได้รับเป็นสมาชิกคณะกรรมาธิการเศรษฐกิจเยอรมัน () และเป็นสมาชิกสภาประชาชน () ต่อมาในปี 1949 เขาได้รับเลือกเป็นประธานหอประชาชน () ซึ่งเป็นรัฐสภาของเยอรมนีตะวันออก และดำรงตำแหน่งจนถึงแก่กรรมในปี 1969
## อ้างอิง

หมวดหมู่:นักการเมืองเยอรมัน
หมวดหมู่:ศิษย์เก่าจากมหาวิทยาลัยเกิททิงเงิน
ภรรยาจารชน

***ภรรยาจารชน*** (; ) เป็นภาพยนตร์โทรทัศน์ดรามาอิงประวัติศาสตร์–โรแมนติกกำกับและร่วมเขียนโดย คิโยชิ คูโรซาวะ นำแสดงโดย ยู อาโออิ และ อิซเซ ทากาฮาชิ ภาพยนตร์มีฉากอยู่ในประเทศญี่ปุ่นระหว่างสงครามโลกครั้งที่สองและเล่าเรื่องราวของภรรยาที่เริ่มสงสัยสามีของเธอว่าเขาอาจเป็นจารชนให้แก่สหรัฐ

## เรื่องย่อ
ใน ค.ศ. 1940 ขณะกำลังเกิดสงครามแปซิฟิกซึ่งมีจักรวรรดิญี่ปุ่นเป็นผู้นำฝ่ายอักษะ ยูซากุ ฟูกูฮาระ เปิดบริษัทส่งออก-นำเข้าสินค้าระหว่างประเทศในโคเบะ เขามีภรรยาอาศัยร่วมกัน ซาโตโกะ ฟูกูฮาระ ที่มักนิยมผลิตภัณฑ์จากตะวันตก ขณะที่ ไทจิ สึโมริ เพื่อนสมัยเด็กของซาโตโกะเตือนยูซากุว่าหน่วยงานที่เกี่ยวข้องกำลังเฝ้าจับตามองเขาอยู่เนื่องจากการแต่งตัวแบบชาวตะวันตก, การนำเข้าสินค้า และการใกล้ชิดกับชาวต่างประเทศตามกฎหมายขับเคลื่อนประเทศ ยูซากุบอกกับซาโตโกะว่าเขาจะเดินทางธุรกิจระยะสั้นที่ประเทศแมนจูเพื่อนำเข้ายาในราคาถูก เมื่อเขากลับมาพร้อมกับหญิงสาวที่ต่อมาทราบว่าถูกฆาตกรรมทำให้ซาโตโกะเริ่มสงสัยว่าสามีของตนจะเป็นจารชนให้แก่สหรัฐ

## นักแสดง
* ยู อาโออิ แสดงเป็น ซาโตโกะ ฟูกูฮาระ
* อิซเซ ทากาฮาชิ แสดงเป็น ยูซากุ ฟูกูฮาระ
* มาซาฮิโระ ฮิงาชิดะ แสดงเป็น ไทจิ สึโมริ
* เรียวตะ บันโด แสดงเป็น ฟูมิโอะ ทาเกชิตะ
* ยูริ สึเนมัตสึ แสดงเป็น โคมาโกะ
* มิโนซูเกะ แสดงเป็น คาเนมูระ
* ฮยุนริ แสดงเป็น ฮิโรโกะ คูซากาเบะ
* ทากาชิ ซาซาโนะ แสดงเป็น นพ.โนซากิ

## การผลิต
ลูกศิษย์ของคิโยชิ คูโรซาวะ ที่มหาวิทยาลัยศิลปะโตเกียวชักชวนคูโรซาวะให้วางแผนผลิตละครโทรทัศน์เอ็นเอชเคโดยมีฉากในโคเบะและถ่ายทำผ่านกล้อง 8K ขณะที่รีวซูเกะ ฮามางูจิเสนอร่วมเขียนบทด้วย ภาพทิวทัศน์ของเมืองในภาพยนตร์อยู่ในช่วงยุคโชวะตอนต้นและใช้ฉากเดียวกันกับละคร''ไทกะ''เรื่อง *[[อิตาเต็ง]]* (Itaden)

*ภรรยาจารชน* ได้รับการออกอากาศครั้งแรกในประเทศญี่ปุ่นทางเอ็นเอชเคบีเอสโฟร์เค (NHK BS4K) และเอ็นเอชเคบีเอสเอตเค (NHK BS8K) ในวันที่ 6 มิถุนายน ค.ศ. 2020

## รางวัล

## อ้างอิง

## แหล่งข้อมูลอื่น
* 
* Kiyoshi Kurosawa Discusses "Wife of a Spy"

หมวดหมู่:ภาพยนตร์ญี่ปุ่น
หมวดหมู่:ภาพยนตร์ญี่ปุ่นที่ออกฉายในปี พ.ศ. 2563
สโมสรฟุตบอลโรงสีแม่ใจธนะโชติวัฒน์ พะเยา

**สโมสรฟุตบอลโรงสีแม่ใจธนะโชติวัฒน์ พะเยา** เป็นอดีตสโมสรฟุตบอลในประเทศไทย โดยเป็นสโมสรตัวแทนจากอำเภอแม่ใจ จังหวัดพะเยา เคยเล่นในไทยลีก 3 โซนภาคเหนือ

## ประวัติ
สโมสรก่อตั้งขึ้นโดย นายอนันตศักดิ์ ศรีสมัย กรรมการผู้จัดการ บริษัท แม่ใจธนะโชติวัฒน์ จำกัด ซึ่งเป็นบริษัทประกอบธุรกิจโรงสีข้าวขนาดใหญ่ในอำเภอแม่ใจ จังหวัดพะเยา โดยก่อนหน้านี้เขาเคยดำรงตำแหน่งผู้จัดการทีมให้กับพะเยา เอฟซี ในฤดูกาล 2557 โดยหลังจากที่เขาลาออกจากการเป็นผู้จัดการทีมของพะเยา เอฟซี เขาได้เข้ามาเป็นผู้จัดการทีมฟุตบอลระดับเยาวชนให้กับโรงเรียนแม่ใจวิทยาคม และยังได้สร้างศูนย์ฝึกฟุตบอลระดับเยาวชนขึ้นเพื่อส่งเสริมกีฬาฟุตบอลให้กับเยาวชนในท้องที่ โดยเขาสร้างผลงานทำทีมฟุตบอลของโรงเรียนแม่ใจวิทยาคมคว้าแชมป์ฟุตบอลระหว่างโรงเรียน รุ่นอายุไม่เกิน 16 ปี ของกรมพลศึกษาได้ในการแข่งขันประจำปี 2564

ภายหลังจบการแข่งขันไทยลีก 3 ฤดูกาล 2566–67 ทางสโมสรได้แถลงข่าวการตัดสินใจจะไม่ส่งทีมในฤดูกาลหน้า เนื่องจากประสบปัญหาด้านเงินทุน

## ผลงานของสโมสรในแต่ละฤดูกาล

## ทำเนียบหัวหน้าผู้ฝึกสอน

## สถิติ
### สถิติเกี่ยวกับผลการแข่งขัน
* การแข่งขันอย่างเป็นทางการนัดแรก
** ลำพูน เรนเจอร์ 1–4 โรงสีแม่ใจธนะโชติวัฒน์ (ไทยแลนด์ อเมเจอร์ลีก ฤดูกาล 2565 – โซนภาคเหนือ, 29 เมษายน พ.ศ. 2565)
* การแข่งขันในลีกนัดแรก
** โรงสีแม่ใจธนะโชติวัฒน์ พะเยา 0–2 พิษณุโลก เอฟซี (ไทยลีก 3 ฤดูกาล 2565–66 – โซนภาคเหนือ, 10 กันยายน พ.ศ. 2565)
* อันดับในลีกที่ดีที่สุดของสโมสร
** อันดับ 3,  ไทยลีก 3 ฤดูกาล 2565–66 – โซนภาคเหนือ
* ชนะขาดลอยมากที่สุดเมื่อรวมทุกรายการ
** เชียงคำ ยูไนเต็ด 0–4 โรงสีแม่ใจธนะโชติวัฒน์ (ไทยแลนด์ อเมเจอร์ลีก ฤดูกาล 2565 – โซนภาคเหนือ, 30 เมษายน พ.ศ. 2565, สนามกีฬากลาง 2 จังหวัดพะเยา)
* ชนะขาดลอยมากที่สุดเมื่อนับเฉพาะในลีก
** โรงสีแม่ใจธนะโชติวัฒน์ พะเยา 4–1 เชียงราย ซิตี้ (ไทยลีก 3, 12 มีนาคม พ.ศ. 2566)
** สโมสรฟุตบอลเขลางค์ ยูไนเต็ด 0–3 โรงสีแม่ใจธนะโชติวัฒน์ (ไทยลีก 3, 5 พฤศจิกายน พ.ศ. 2566)
* แพ้ขาดลอยมากที่สุด
** พิษณุโลก เอฟซี 5–1 โรงสีแม่ใจธนะโชติวัฒน์ พะเยา (ไทยลีก 3 ฤดูกาล 2566–67 – โซนภาคเหนือ, 10 กุมภาพันธ์ พ.ศ. 2567, สนามกีฬากลางจังหวัดพิษณุโลก)
### สถิติเกี่ยวกับผู้เล่น
* ผู้เล่นที่ทำประตูได้มากที่สุดของสโมสร
** ศรัณย์ ศรีเดช  (16 ประตู, 2565–ปัจจุบัน)
* ผู้เล่นที่ทำประตูได้มากที่สุดในหนึ่งฤดูกาล
** ศรัณย์ ศรีเดช  (16 ประตู, ไทยลีก 3 ฤดูกาล 2565–66 – โซนภาคเหนือ)
* ผู้เล่นที่ลงสนามให้สโมสรมากที่สุด
** กฤษฎา อุ่นอินตา (45 นัด 4 ประตู, ตั้งแต่ 2565–ปัจจุบัน) 
* ผู้เล่นอายุมากที่สุดที่ได้ลงสนาม
** ธนา ศรีพันดอน (37 ปี 5 เดือน 25 วัน) V. พิษณุโลก เอฟซี (ไทยลีก 3 ฤดูกาล 2566–67 – โซนภาคเหนือ, 10 กุมภาพันธ์ พ.ศ. 2567, สนามกีฬากลางจังหวัดพิษณุโลก)

## เกียรติประวัติ
* **[[ไทยแลนด์ อเมเจอร์ลีก]]**
** รองชนะเลิศ โซนภาคเหนือ : 2565
** ชนะเลิศ โซนภาคเหนือตอนบน : 2565

## อ้างอิง

## แหล่งข้อมูลอื่น
* 


หมวดหมู่:สโมสรฟุตบอลในจังหวัดพะเยา
หมวดหมู่:สโมสรฟุตบอลที่ก่อตั้งในปี พ.ศ. 2565
หมวดหมู่:อำเภอแม่ใจ
เกาะเฮ

**เกาะเฮ** หรือ **คอรัลไอแลนด์** () เป็นเกาะเล็ก ๆ ที่ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต ห่างจากชายฝั่งภูเก็ตประมาณ 10 กิโลเมตร เป็นเกาะท่องเที่ยวยอดนิยมของภูเก็ต มีกิจกรรมการท่องเที่ยว เช่น การดำน้ำตื้น พาราเซลลิง การพายเรือแคนูใส การเล่นเรือกล้วย เกาะเฮมีพื้นที่ 1.774	ตารางกิโลเมตร

เกาะเฮมีความอุดมสมบูรณ์ของทรัพยากรทางทะเล น้ำทะเลใส หาดทรายขาวสะอาด มีปะการังหลากชนิด เช่น ปะการังสมอง ปะการังผักกาด ปะการังเขากวาง ปะการังจาน และยังเป็นแหล่งดูนกเงือก นกแก๊ก เป็นแหล่งอาศัยของนกเงือกจำนวนหลายตัว (ไม่น้อยกว่า 20 คู่)

เกาะเฮมีหาดอยู่ 2 หาด โดยหาดด้านหน้าเป็นหาดสาธารณะที่นักท่องเที่ยวส่วนใหญ่จะมาเที่ยวที่หาดนี้กัน อีกหาดคือหาดกล้วยซึ่งเป็นส่วนหนึ่งของบานานาบีช

## อ้างอิง

## แหล่งข้อมูลอื่น

เฮ
เฮ
แม่น้ำวึมเมอ

**แม่น้ำวึมเมอ** () เป็นแม่น้ำในภาคเหนือของประเทศเยอรมนี เป็นพรมแดนทางธรรมชาติของรัฐนีเดอร์ซัคเซินและรัฐเบรเมิน มีความยาวทั้งสิ้น 121 กิโลเมตร เมืองชายฝั่งของแม่น้ำสายนี้ได้แก่ เลาเอินบรึค, เชเซิล, โรเทินบวร์ค, ฟิชเชอร์ฮูเดอ, ลิลีนธาล และเบรเมิน

## อ้างอิง

หมวดหมู่:แม่น้ำในประเทศเยอรมนี
น็อยมึนส์เทอร์

**น็อยมึนส์เทอร์** () เป็นเมืองในรัฐชเลสวิช-ฮ็อลชไตน์ ประเทศเยอรมนี ตั้งอยู่ทางเหนือของนครฮัมบวร์คประมาณ 70 กิโลเมตร บนเส้นทางสู่ประเทศเดนมาร์ก 

เมืองนี้ปรากฏชื่อเรียกว่าวิพเพินดอร์ฟ (Wippendorf) ซึ่งปรากฏในเอกสารปี 1127 และต่อมาจึงถูกเรียกว่าน็อยมึนส์เทอร์ ซึ่งมีความหมายว่า "นวาราม" อันเป็นอารามใหม่ที่สร้างโดยมุขนายกนามว่าฟีทเซลิน (Vizelin) ปัจจุบันเมืองแห่งนี้มีสถานะเป็นนครนอกอำเภอ (Kreisfreie Stadt)

## อ้างอิง
เกาะราชาใหญ่

**เกาะราชาใหญ่**  หรือที่เรียกกันในแบบภาษาท้องถิ่นว่า **เกาะรายาใหญ่** ตั้งอยู่ในตำบลราไวย์ อำเภอเมืองภูเก็ต จังหวัดภูเก็ต มีพื้นที่ 4.708 ตารางกิโลเมตร อยู่ห่างจากเกาะราชาน้อยประมาณ 6 กิโลเมตร  เป็นเกาะซึ่งตั้งอยู่ทางทิศใต้ของเกาะภูเก็ต ห่างจากชายฝั่งเกาะภูเก็ต ท่าเทียบเรืออ่าวฉลองประมาณ 25 กิโลเมตร และแหลมพันวาประมาณ 21 กิโลเมตร การเดินทางโดยเรือหางยาวจากท่าเรืออ่าวฉลองใช้เวลาประมาณ 2 ชั่วโมง และเรือสปีดโบต ประมาณ 45 นาที ถึง 1 ชั่วโมง

เกาะราชาใหญ่ส่วนพื้นที่ราบที่อยู่ติดทะเล ชาวบ้านและนักลงทุนได้พัฒนาบางส่วนเป็นที่พักและร้านอาหารสำหรับรองรับนักท่องเที่ยว เกาะราชาใหญ่ประกอบด้วย อ่าวปะตก อยู่ทางด้านตะวันตกระหว่างหุบเขา เป็นรูปคล้ายเกือกม้า อ่าวสยามเป็นอ่าวที่ยาวที่สุดของเกาะ และอ่าวขอนแค ทางตะวันออกของเกาะ เหมาะแก่การดำน้ำดูปะการัง เช่น ปะการังเขากวาง ประการังอ่อน เป็นจุดดำน้ำดูปะการังที่สมบูรณ์จุดหนึ่ง 

เกาะราชาใหญ่มีแนวปะการังก่อตัวหนาแน่น ยกเว้นด้านตะวันตกเฉียงใต้ที่มีลักษณะโขดหินโดยจะพบปะการังบริเวณที่เป็นอ่าว พื้นที่แนวปะการังทั้งหมดประมาณ 267 ไร่ แนวปะการังกว้างประมาณ 200 เมตร และขอบแนวปะการังสิ้นสุดที่ความลึกประมาณ 10 เมตร ปะการังที่มีชนิดเด่นทั้งในด้านโคโลนีและการปกคลุมพื้นที่ ส่วนใหญ่มีรูปทรงเป็นก้อน ได้แก่ ปะการังโขด (Porites lutea) ปะการังโขด (Porites lobata) ปะการังสีน้ำเงิน (Heliopora coeruleaorites) ปะการังช่องเล็ก (Montipora spp.) ปะการังช่องดาว (Asteropora spp.) และปะการังรังผึ้ง (Coeloseris spp.)

## อ้างอิง

## แหล่งข้อมูลอื่น

ราชาใหญ่
ราชาใหญ่
ฮาเร็มนี้พี่ขอสร้างที่ต่างโลก

***ฮาเร็มนี้พี่ขอสร้างที่ต่างโลก*** () เป็นซีรีส์ไลต์โนเวลญี่ปุ่น เขียนโดยชาจิ โซงาโนะ และวาดภาพประกอบโดยชิกิโดจิ เผยแพร่ออนไลน์ระหว่างปี พ.ศ. 2554 ถึง พ.ศ. 2562 ทางเว็บไซต์เผยแพร่นิยายสร้างโดยผู้ใช้ โชเซ็ตสึกะ นิ นาโร  ภายหลังสำนักพิมพ์ชูฟูโนะโตโมะได้ลิขสิทธิ์ตีพิมพ์เป็นเป็นหนังสือตั้งแต่เดือนธันวาคม พ.ศ. 2555 โดยเป็นหนังสือในเครือฮีโร่บุงโกะ ปัจจุบันวางจำหน่ายถึงเล่มที่ 12  ได้รับการดัดแปลงเป็นมังงะ วาดภาพโดยอิซเซ เฮียวจุ ตีพิมพ์ในนิตยสาร*[[โชเน็งเอชรายเดือน]]* นิตยสารมังงะแนว*[[โชเน็ง]]*ของสำนักพิมพ์คาโดกาวะโชเต็งตั้งแต่เดือนเมษายน พ.ศ. 2560 และรวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดยสตูดิโอปัสซีโอเน ออกอากาศตั้งแต่เดือนกรกฎาคมถึงกันยายน พ.ศ. 2565 

## ตัวละคร
;
:

;
:

;
:

;
:

## อ้างอิง

## แหล่งข้อมูลอื่น
*  ที่ โชเซ็ตสึกะ นิ นาโร 
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวฮาเร็ม
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:ฟีนิกซ์ (สำนักพิมพ์)
หมวดหมู่:มังงะของสำนักพิมพ์คาโดกาวะโชเต็ง
เกาะมุก

**เกาะมุก** บ้างเขียนว่า **เกาะมุกต์** ตั้งอยู่ในเขตอุทยานแห่งชาติหาดเจ้าไหม ในท้องที่ตำบลเกาะลิบง อำเภอกันตัง จังหวัดตรัง เป็นเกาะที่มีความใหญ่เป็นอันดับ 3 ของจังหวัดตรัง มีความยาวของเกาะในแนวเหนือใต้ ประมาณ 4.15 กิโลเมตร ความกว้างในแนวตะวันออกตะวันตก ประมาณ 3.8 กิโลเมตร มีพื้นที่รวมทั้งสิ้น 7.7 ตารางกิโลเมตร มีหมู่บ้าน 1 หมู่บ้าน คือ บ้านเกาะมุก ซึ่งได้กันแนวเขตออกจากพื้นที่อุทยานแห่งชาติ ร้อยละ 80 ของพื้นที่ทั้งหมด ภูเขามีจุดสูงสุดประมาณ 300 เมตร จากระดับน้ำทะเลปานกลาง โดยวางตัวในแนวเหนือใต้ มีประชากรอาศัยอยู่ประมาณ 1500 คน เป็นมุสลิมประมาณร้อยละ 80 อาชีพหลักของคนบนเกาะ ได้แก่ ประมงพื้นบ้าน โดยเฉพาะลอบหมึก ที่เกาะมุกยังมีการดำหาหอยมุกกันบ้าง 

เกาะมุกมีถ้ำมรกต (Morakot Cave) อยู่ทางทิศตะวันตกของเกาะ เป็นถ้ำที่มีโพรงถ้ำเล็ก ๆ ที่จะเข้าไปได้ก็ต้องรอช่วงน้ำลดเท่านั้น เมื่อเข้าไปในถ้ำราว 80 เมตร จะถึงปากถ้ำอีกด้าน ซึ่งมีหาดทรายขาวท่ามกลางหน้าผาสูงชัน เหตุที่ชื่อว่าถ้ำมรกตเพราะน้ำทะเลในถ้ำกระทบกับแสงจากภายนอกทำให้มองเห็นเป็นสีมรกต

## อ้างอิง

## แหล่งข้อมูลอื่น

มุก
มุก
หมวดหมู่:อำเภอกันตัง
วัดเขาแก้ว (จังหวัดสุราษฎร์ธานี)

**วัดเขาแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งกง อำเภอกาญจนดิษฐ์ จังหวัดสุราษฎร์ธานี ปัจจุบันเจ้าอาวาสชื่อพระครูวิสุทธิวุฒิคุณ  เนื้อที่ของวัดมีประมาณ 15 ไร่เศษ เป็นรูปสี่เหลี่ยมผืนผ้า

วัดเขาแก้วประกาศตั้งวัดเมื่อ พ.ศ. 2378 ได้รับพระราชทานวิสุงคามสีมา เมื่อ พ.ศ. 2425 เดิมชื่อ **วัดรัตนคีรี** แต่ชาวบ้านทั่วไปนิยมเรียก "วัดเขาแก้ว" เป็นวัดโบราณ ตามหลักฐานโบราณคดีน่าจะมีมาแต่ปลายสมัยกรุงศรีอยุธยา วัดนี้ได้รับการฟื้นฟูให้เจริญรุ่งเรืองขึ้นอีกในปลายสมัยพระบาทสมเด็จพระจุลจอมเกล้าเจ้าอยู่หัว เคยเป็นแหล่งศึกษาวิชาตำรายาพื้นบ้านที่มีชื่อเสียงแห่งหนึ่งของอำเภอกาญจนดิษฐ์ ใกล้วัดมีแหล่งน้ำสำคัญคือ น้ำเขาแก้ว หรือห้วยแก้ว ในสมัยโบราณถือเป็นแหล่งน้ำศักดิ์สิทธิ์ที่ใช้ประกอบพิธีบรมราชาภิเษก วัดมีวิหารจตุคามซึ่งประดับตกแต่งด้วยองค์จตุคามรามเทพ กว่า 50 รุ่น กว่า 2 แสนองค์ ไว้ที่ผนังด้านในและด้านนอก 

โบราณวัตถุที่สำคัญ ได้แก่ ประติมากรรมหลากหลายในบริเวณวัด ซากอิฐโบราณซึ่งน่าจะเป็นอุโบสถหลังเก่าที่รื้อทำลายไปแล้ว หมู่พระพุทธรูปศิลาทรายแดงเช่นเดียวกัน ใบเสมาเก่าบางส่วนก็ถูกทิ้งทำลายภายใน รอยพระพุทธบาทจำลองโลหะผสมสร้างเมื่อ พ.ศ 2490  อุโบสถมีพระประธาน ซึ่งเป็นพระพุทธรูปศิลาทรายแดง ฝีมือช่างพื้นเมืองซึ่งก็ถูกตกแต่งจนผิดไปจากลักษณะเดิม สร้างในสมัยรัตนโกสินทร์ตอนต้น

## อ้างอิง

เขาแก้ว
ไชน์โพสต์

***ไชน์โพสต์*** () เป็นโครงการสื่อผสมแนวไอดอลญี่ปุ่น สร้างโดยบริษัทโคนามิดิจิตัลเอ็นเทอร์เทนเมนต์และสเตรทเอจ ประกอบด้วยซีรีส์ไลต์โนเวลเขียนเรื่องโดยรากูดะและวาดภาพประกอบโดยบูริกิชื่อเรื่องว่า *ไชน์โพสต์: เน ชิตเตตะ? วาตาชิ โอะ เซ็ตไต ไอดอล นิ ซูรุ ทาเมะ โนะ, โกคุ ฟุตสึ เดะ อาตาริมาเอะ นะ, โตะ บิกกิริ โนะ มาโฮ* เริ่มตีพิมพ์โดยสำนักพิมพ์ ASCII Media Works เป็นหนังสือในเครือเด็งเงกิบุงโกะในเดือนตุลาคม พ.ศ. 2564 ปัจจุบันวางจำหน่ายถึงเล่มที่ 2 ซีรีส์มังงะวาดภาพโดยมากิโกะ คาวาเซมิตีพิมพ์ในนิตยสาร*[[คอมิกอไลฟ์รายเดือน]]* นิตยสารมังงะแนว*[[เซเน็ง]]*ของสำนักพิมพ์เมเดียแฟกทอรีตั้งแต่เดือนมกราคม พ.ศ. 2565 วิดีโอเกมโดยอากิฮิโระ อิชิฮาระจะพัฒนาโดยโคนามิดิจิตัลเอ็นเตอร์เทนเมนต์ ซีรีส์อนิเมะโทรทัศน์สร้างโดยสตูดิโอไค ออกอากาศตั้งแต่เดือนกรกฎาคมถึงตุลาคม พ.ศ. 2565

## ตัวละคร
### TINGS
;
:
;
:
;
:
;
:
;
:
### HY:RAIN
;
:
;
:
;
:
;
:
;
:
### FFF
;
:
;
:
;
:
### YuraYura Sisters
;
:
;
:
### Hotaru
;
:
### ตัวละครอื่น
;
:
;
:
;
:

## รูปแบบต่าง ๆ
### ไลต์โนเวล
โครงการสื่อผสม *ไชน์โพสต์* เริ่มต้นด้วยซีรีส์ไลต์โนเวล เขียนเรื่องโดยรากูดะ และวาดภาพประกอบโดยบูริกิ ซีรีส์ไลต์โนเวลมืชื่อเรื่องว่า *ไชน์โพสต์: เน ชิตเตตะ? วาตาชิ โอะ เซ็ตไต ไอดอล นิ ซูรุ ทาเมะ โนะ, โกคุ ฟุตสึ เดะ อาตาริมาเอะ นะ, โตะ บิกกิริ โนะ มาโฮ* () เริ่มตีพิมพ์โดยสำนักพิมพ์ ASCII Media Works เป็นหนังสือในเครือเด็งเงกิบุงโกะ วางจำหน่ายเล่มแรกในวันที่ 8 ตุลาคม พ.ศ. 2564 วางจำหน่ายเล่มที่ 3 เมื่อวันที่ 8 กรกฎาคม พ.ศ. 2565

### มังงะ
ซีรีส์มังงะ วาดภาพโดยมากิโกะ คาวาเซมิ เริ่มตีพิมพ์ในนิตยสาร*[[คอมิกอไลฟ์รายเดือน]]*ของสำนักพิมพ์เมเดียแฟกทอรีในวันที่ 27 มกราคม พ.ศ. 2565 มังงะได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*)

### อนิเมะ
ซีรีส์อนิเมะประกาศสร้างในวันที่ 26 ตุลาคม พ.ศ. 2564  ซีรีส์อนิเมะสร้างโดยสตูดิโอไค กำกับโดยเค โออิกาวะ จัดองค์ประกอบซีรีส์โดย SPP เขียนบทโดยทัตซึโตะ ฮิกูจิ และรากูดะ (นักเขียนผู้เขียนซีรีส์ไลต์โนเวล) ออกแบบตัวละครโดยโยชิฮิโระ นางาตะ ผลิตดนตรีโดยโยเฮ คิซาระ เรียบเรียงดนตรีโดยยาซูโนริ นิชิกิและสึบาซะ อิโตะ ออกอากาศตั้งแต่วันที่ 13 กรกฎาคม ถึงวันที่ 19 ตุลาคม พ.ศ. 2565 ทางผังรายการ AnichU ของช่อง NTV,  ช่อง BS NTV และช่อง AT-X 

### เกม

## อ้างอิง

## แหล่งข้อมูลอื่น
*  
*  
*  
*  
* อนิเมะ''ไชน์โพสต์'' ทางเอไอเอสเพลย์
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2565
หมวดหมู่:อนิเมะที่ออกฉายในปี พ.ศ. 2565
หมวดหมู่:เกมจากค่ายโคนามิ
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:วิดีโอเกมที่ยังไม่ได้ออกวางจำหน่าย
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:ไอดอลญี่ปุ่นในอนิเมะและมังงะ
หมวดหมู่:เกมสำหรับนินเท็นโดสวิตช์ 2
หมวดหมู่:สตูดิโอไค
วัดกลางอุดมเวทย์

**วัดกลางอุดมเวทย์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมไพร อำเภอพนมไพร จังหวัดร้อยเอ็ด ที่ดินตั้งวัดมีเนื้อที่ 9 ไร่ 71 ตารางวา ปัจจุบันมีพระครูอดุลจันทคุณ เป็นเจ้าอาวาส และดำรงตำแหน่งเจ้าคณะตำบลพนมไพร เขต 1

วัดกลางอุดมเวทย์ตั้งวัดเมื่อ พ.ศ. 2425 เดิมชื่อ **วัดโพธิ์** เพราะเห็นว่าเป็นวัดที่ต้นโพธิ์มากและได้เดินทางไปขอแบ่งชิ้นส่วนของพระอุรังคธาตุมาจากภูกำพร้านำมาประดิษฐานไว้ที่วัดโพธิ์ และมีการสร้างพระสถูปเจดีย์เพื่อบรรจุชิ้นส่วนของพระอุรังคธาตุและพระพุทธรูปที่ได้อัญเชิญมาจากภูกำพร้า อีกพันปีต่อมา ในสมัยพระครูกิตติมาศักดิ์ (พระครูม้าวหรือยาคูตุ้ย) ประมาณ พ.ศ. 2402–2535  พระครูกิตติมาศักดิ์ได้ทำการปฏิสังขรณ์และบูรณะวัดโพธิ์ ได้เปลี่ยนชื่อวัดโพธิ์ใหม่และประกาศ ชื่อใหม่อย่างเป็นทางการเมื่อวันที่ 5 มีนาคม พ.ศ. 2425 ซึ่งชื่อใหม่ของวัดโพธิ์คือ "วัดกลางอุดมเวทย์" ได้รับพระราชทานวิสุงคามสีมาเมื่อวันที่ 15 มกราคม พ.ศ. 2450 ต่อมาในสมัยของพระครูประโชตธรรมานุยุต (หลวงพ่อชารี) เป็นเจ้าอาวาสระหว่าง พ.ศ. 2497–2514 ได้เห็นว่าองค์พระมหาธาตุได้ทรุดโทรมปรักหักพังลงมามาก จึงได้ชักชวนญาติโยมช่วยกันทำการบูรณปฏิสังขรณ์ขึ้นใหม่จนสำเร็จเป็นองค์ 

ปูชนียวัตถุมีสถูป 5 องค์ คือ องค์ที่ 1 เป็นสถูปขนาดใหญ่ ชาวบ้านเรียกชื่อว่า  *พระธาตุ* ไม่ปรากฏหลักฐานการสร้าง  องค์ที่ 2 และองค์ที่ 3 เป็นสถูปโบราณเช่นเดียวกับสถูปองค์แรก สูงประมาณ 10 เมตร ไม่ปรากฏหลักฐานการสร้าง องค์ที่ 4 เป็นสถูปของพระครู ประโชติธรรมานุยุต (เจ้าอาวาสรูปที่ 4) ซึ่งศิษยานุศิษย์สร้างขึ้นบรรจุอัฐิของพระครูประโชติธรรมานุยุต องค์ที่ 5 สถูปบรรจุอัฐิของหลวงพ่อพระครูกิตติมศักดิ์ (เจ้าอาวาสรูปที่ 1) สร้างเมื่อ พ.ศ. 2521 พระพุทธรูปมี*พระเจ้าใหญ่* เป็นพระพุทธรูปขนาดใหญ่ สร้างเมื่อ พ.ศ. 2520

## อ้างอิง

กลางอุดมเวทย์
หมวดหมู่:อำเภอพนมไพร
ลีนุส เวเบอร์

**ลีนุส เวเบอร์** () เกิดเมื่อวันที่ 1 เดือนพฤศจิกายน ค.ศ. 1999 เป็นนักกีฬาวอลเลย์บอลชายชาวเยอรมัน เขาเป็นส่วนหนึ่งของทีมชาติเยอรมัน ในการคว้าเหรียญเงินในการแข่งขันวอลเลย์บอลชายชิงแชมป์ยุโรป 2017 ในระดับสโมสร เล่นให้กับทีมออนีคอ วาร์ชาวา ในประเทศโปแลนด์.

## ความสำเร็จด้านกีฬา
### สโมสร
* **[[วอลเลย์บอลชายบุนเดิสลีกา]]**
** **2018/2019**  ชนะเลิศ, กับ เบอร์ลิน รีไซกลิง วอลเลย์

## แหล่งข้อมูลอื่น
* Player profile at *LegaVolley.it* 
* Player profile at *Volleybox.net*
เกมรักทรยศ

***เกมรักทรยศ*** () เป็นละครโทรทัศน์ที่ดัดแปลงจากละครโทรทัศน์ของสหราชอาณาจักรเรื่อง *ด็อกเตอร์ฟอสเตอร์* ของบีบีซีสตูดิโอส์ ที่ได้รับการดัดแปลงเป็นละครโทรทัศน์ในประเทศและภูมิภาคต่าง ๆ เช่น ประเทศฝรั่งเศส ประเทศรัสเซีย ประเทศอินเดีย ประเทศเกาหลีใต้ ประเทศตุรกี ประเทศฟิลิปปินส์ ประเทศอินโดนีเซีย ประเทศเยอรมนี และประเทศญี่ปุ่น ตามลำดับ ออกอากาศทางช่อง 3 เอชดี ออกอากาศวันพุธ-วันพฤหัสบดี เวลา 20.30 - 22.00 น. (เวลามาตรฐานไทย) ตั้งแต่วันที่ 23 สิงหาคม พ.ศ. 2566 นำแสดงโดย แอน ทองประสม, อนันดา เอเวอร์ริ่งแฮม และ ธัญชนก กู๊ด ร่วมด้วย ณัฐพัชร์ นิมจิรวัฒน์, ด.ญ. มาชิดา สุทธิกุลพานิช, สุทธิรักษ์ ทรัพย์วิจิตร, ศกุนตลา เทียนไพโรจน์, ชาตโยดม หิรัณยัษฐิติ, รินลณี ศรีเพ็ญ, ศักราช ฤกษ์ธำรงค์ และ เพ็ญพักตร์ ศิริกุล

ออกอากาศรีรันครั้งแรกในวันศุกร์ เวลา 20.30-21.45 น. และวันเสาร์-อาทิตย์ เวลา 20.25-21.40 น. โดยเริ่มตอนแรกในวันที่ 24 มกราคม พ.ศ.2568 ต่อจากละครเรื่องก่อนหน้าอย่าง *[[เกมเสน่หา]]* และออกอากาศตอนสุดท้ายในวันที่ 7 มีนาคม พ.ศ.2568 รวมทั้งหมด 19 ตอน

## งานสร้าง
ในเดือนสิงหาคม พ.ศ. 2565 ได้ทำการเปิดภาพฟิตติ้งของละคร โดปล่อยภาพฟิตติ้งหลังเปิดกล้อง 1 เดือน จนถึงวันที่ 26 มิถุนายน พ.ศ. 2566 ได้ปิดกล้อง จากนั้นในวันพุธที่ 11 พฤษภาคม พ.ศ. 2566 ได้มีการจัดงานบวงสรวงละครขึ้นที่ สตูดิโอช่อง 3 หนองแขม 

## นักแสดง

## เพลงประกอบละคร

## การตอบรับ

### เรตติ้งละคร

## อ้างอิง

## แหล่งข้อมูลอื่น
*เกมรักทรยศ (2566) ที่ฐานข้อมูลภาพยนตร์และละครไทย
*ดูละครเกมรักทรยศ ที่ Ch3Plus

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์โดยจูเวไนล์
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:รายการโทรทัศน์เกี่ยวกับการนอกใจ
เวอร์มีลแห่งเวทสีทอง ~นักอาคมหวิดซิ่วกับอสูรรับใช้สุดแกร่งบุกตะลุยโลกเวทมนตร์~

***เวอร์มีลแห่งเวทสีทอง ~นักอาคมหวิดซิ่วกับอสูรรับใช้สุดแกร่งบุกตะลุยโลกเวทมนตร์~*** () เป็นซีรีส์มังงะญี่ปุ่น เขียนเรื่องโดยโคตะ อามานะ และวาดภาพโดยโยโกะ อูเมซุ ตีพิมพ์ในนิตยสาร*[[โชเน็งกังกังรายเดือน]]* นิตยสารมังงะแนว*[[โชเน็ง]]*ของบริษัทสแควร์เอนิกซ์ตั้งแต่เดือนสิงหาคม พ.ศ. 2561 และรวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 6 ในเดือนมิถุนายน พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Staple Entertainment ออกอากาศตั้งแต่เดือนกรกฎาคมถึงกันยายน พ.ศ. 2565

## ตัวละคร
;
:

;
:

;
:

;
:

;
:

;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชเน็ง
หมวดหมู่:สยามอินเตอร์คอมิกส์
หมวดหมู่:กังกังคอมิกส์
ขอรุกเข้าไปใกล้ ๆ ใจเธอ

***ขอรุกเข้าไปใกล้ ๆ ใจเธอ*** () เป็นซีรีส์มังงะญี่ปุ่น เขียนเรื่องและวาดภาพโดยโซอิจิโร ยามาโมโตะ ในรูปแบบเว็บคอมิกใช้ชื่อเรื่องว่า *โชงิ โนะ ยัตสึ* โพสต์ในปี พ.ศ. 2562 มังงะได้ตีพิมพ์ในนิตยสาร*[[โชเน็งแมกกาซีนรายสัปดาห์]]*ของสำนักพิมพ์โคดันชะตั้งแต่เดือนมีนาคม พ.ศ. 2562 ถึงเดือนพฤศจิกายน พ.ศ. 2566 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนกรกฎาคมถึงกันยายน พ.ศ. 2565

## ตัวละคร
;
:

;
:

;
:

;
:

;
:

;
:

## หมายเหตุ

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:มังงะของสำนักพิมพ์โคดันชะ
หมวดหมู่:อนิเมะและมังงะเกี่ยวกับหมากรุกญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:รักพิมพ์
จูเวไนล์

**บริษัท จูเวไนล์ จำกัด** เป็นบริษัทผลิตรายการและละครโทรทัศน์ไทยให้กับสถานีโทรทัศน์ช่องต่าง ๆ และบริการสื่อผ่านอินเทอร์เน็ต ในเครือเจ เอส แอล โกลบอล มีเดีย ก่อตั้งในเดือนตุลาคม พ.ศ. 2564 ผ่านการเปลี่ยนชื่อบริษัทจาก *บริษัท สตูดิโอ แอคทีฟ จำกัด* บริหารงานโดย *รติวัลคุ์ ธนาธรรมโรจน์* และ *กฤษฏิ์ ชูพินิจ* และมี *ฐิติ สุทธิกุลพานิช* ร่วมเป็นผู้บริหาร

## ประวัติ
บริษัท จูเวไนล์ จำกัด ก่อตั้งในเดือนตุลาคม พ.ศ. 2564 ผ่านการเปลี่ยนชื่อบริษัทจาก *บริษัท สตูดิโอ แอคทีฟ จำกัด* โดยดำเนินธุรกิจผลิตคอนเทนต์ให้กับพาร์ตเนอร์ของบริษัท ซึ่งประกอบไปด้วย OTT และช่องฟรีทีวี มีผลงานสร้างชื่อ เช่น ซีรีส์ พรุ่งนี้…จะไม่มีแม่แล้ว และ Mother เรียกฉันว่า…แม่ ซึ่งผลิตให้กับ ไลน์ทีวี รวมถึงละคร TEA BOX ชายชรากับหมาบ้า , บุษบาลุยไฟ ผลิตให้กับสถานีโทรทัศน์ไทยพีบีเอส และ เกมรักทรยศ ผลิตให้กับช่อง 3 เอชดี เป็นต้น

นอกจากผลิตละครและซีรีส์แล้วนั้น ทางบริษัทฯ ยังได้ร่วมกับ บริษัท แบล็คดอท จำกัด ผลิตรายการ PERSPECTIVE (เปอร์สเปกทิฟ) ออกอากาศทางสถานีโทรทัศน์ ช่อง 9 เอ็มคอต เอชดี อีกด้วย ผลงานเหล่านี้ได้รับการตอบรับที่ดี รวมไปถึงได้รับรางวัลการันตีจากทั้งในไทยและต่างประเทศ ซึ่งบริษัท จูเวไนล์ จำกัด ได้รับความไว้วางใจและมีความน่าเชื่อถือจากพาร์ตเนอร์มาตลอดอย่างต่อเนื่อง โดยเฉพาะการรับผลิตซีรีส์รีเมคทั้งจากฝั่งญี่ปุ่นและอังกฤษดังผลงานที่ปรากฏ 

## ผลงาน
### รายการโทรทัศน์
* *[[เจาะใจ]]* ปัจจุบันออกอากาศทาง ช่อง 9 เอ็มคอต เอชดี
* *Perspective* ผลิตร่วมกับ บริษัท แบล็คดอท จำกัด ออกอากาศทาง ช่อง 9 เอ็มคอต เอชดี

### ละครโทรทัศน์

## รางวัลและความสำเร็จที่ได้รับ

## หมายเหตุ

## อ้างอิง

หมวดหมู่:บริษัทผลิตรายการโทรทัศน์ของไทย
หมวดหมู่:บริษัทไทยที่ก่อตั้งในปี พ.ศ. 2564
หมวดหมู่:เจ เอส แอล โกลบอล มีเดีย
วัดชนะไชยศรี

**วัดชนะไชยศรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฟากห้วย อำเภออรัญประเทศ จังหวัดสระแก้ว

วัดชนะไชยศรี เดิมนั้นชาวบ้านเรียก **วัดเกาะ** เชื่อกันว่าสร้างขึ้นหลังจากที่บรรพบุรุษของชาวไทยญ้ออพยพเข้ามาอยู่ในบริเวณอำเภออรัญประเทศ ตั้งวัดเมื่อ พ.ศ. 2471 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2548

อุโบสถสร้างขึ้นตามคติความเชื่อแบบไทยดั้งเดิม มีขนาดและสัดส่วนที่งดงาม เป็นอาคารก่ออิฐถือปูนขนาดเล็ก หลังคาเครื่องไม้มุงกระเบื้องดินเผา ซ้อน 2 ชั้น 2 ตับ มีการประดับเครื่องลำยองตามไทยประเพณี คือ ช่อฟ้า ใบระกา หางหงส์ และงวงไอยรา บริเวณกลางสันหลังคาสัตตบริภัณฑ์ตามแบบศิลปะลาว ลายปูนปนรูปหม้อน้ำประดับลายดอกไม้ ด้านข้างเป็นลาดก้านขดขนาบข้างหม้อน้ำ

ต่อมาเมื่อ พ.ศ. 2499 อาจารย์เย็น เจ้าอาวาสสมัยนั้นได้ร่วมกับชาวบ้านสร้างอุโบสถหลังใหม่ขึ้นทางฝั่งตะวันออกของห้วยพรหมโหด แทนอุโบสถหลังเก่าที่ชำรุดจนไม่สามารถใช้ประกอบศาสนกิจได้ ลักษณะเป็นอาคารก่ออิฐถือปูน ผังรูปสี่เหลี่ยมผืนผ้าขนาด หลังคาเครื่องไม้ทรงจั่วลดชั้น 2 ชั้น มุงกระเบื้องดินเผาซึ่งกล่าวกันว่าซื้อมาจากอาคารเก่าที่เมืองศรีโสภณ ประเทศกัมพูชา มีชายคาปีกนกคลุมโดยรอบ บนกึ่งกลางสันหลังคามีสัตบริภัณฑ์หรือช่อฟ้าประดับลายไม้แกะสลัก ภายในอุโบสถประดิษฐานพระพุทธรูปประธาน หล่อด้วยทองเหลือง ลักษณะทางสถาปัตยกรรมของอุโบสถได้รับอิทธิพลของศิลปะล้านนาหรือล้านช้าง ซุ้มเสมามีลักษณะเป็นซุ้มเสมาปูนปั้นมีลวดลายตกแต่งภายในมีใบเสมาหินประดิษฐานอยู่

## อ้างอิง

ชนะไชยศรี
หมวดหมู่:โบราณสถานในจังหวัดสระแก้ว
วัดหัวนา (จังหวัดกาญจนบุรี)

**วัดหัวนา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอเมืองกาญจนบุรี จังหวัดกาญจนบุรี จากเดิมมีพื้นที่ 10 ไร่ ภายหลังได้มีผู้ศรัทธาบริจาคที่ดินถวายวัด ปัจจุบันวัดหัวนามีพื้นที่ 26 ไร่ ปัจจุบันมีพระอธิการทองดี โชติปญฺโญ ดำรงตำแหน่งเจ้าอาวาส

แต่ก่อนเป็นป่าเขาและตั้งเป็นสำนักสงฆ์หัวนา เมื่อ พ.ศ. 2522 โดยมีพระครูกาญจนมงคลเขต (บาง สนฺตจิตฺโต) เป็นหัวหน้าคณะสงฆ์สำนักสงฆ์หัวนา  ต่อมาพระครูกาญจนมงคลเขต ท่านก็ได้บุกเบิกและร่วมมือกันกับชาวบ้านพัฒนาสำนักสงฆ์หัวนานี้เรื่อยมา จนได้รับการยกฐานะให้เป็นวัดเมื่อวันที่ 8 กุมภาพันธ์ พ.ศ. 2537 และได้รับการแต่งตั้งเป็นเจ้าอาวาสวัดหัวนาเมื่อวันที่ 19 กุมภาพันธ์ พ.ศ. 2537

จุดเด่นหน้าวัดได้แก่พระขาวองค์ใหญ่อยู่หน้าวัด  อุโบสถมีการจัดงานผูกพัทธสีมา ปิดทองฝังลูกนิมิตเสร็จ เมื่อวันที่ 21–29 มกราคม พ.ศ. 2555  และทำเหรียญพระครูกาญจนมงคล (หลวงพ่อบาง สนฺตจิตโต) แจกในงาน และเป็นวัตถุมงคลรุ่นแรกและเป็นรุ่นเดียวแจก

## อ้างอิง

หัวนา
เบย์แม็กซ์!

***เบย์แม็กซ์!*** () เป็นซีรีส์โทรทัศน์ผ่านสัญญาณต่อเนื่องอเมริกา สร้างโดยดอน ฮอล เริ่มฉายทางดิสนีย์+เมื่อวันที่ 29 มิถุนายน พ.ศ. 2565 เป็นเรื่องราวของตัวละครเบย์แม็กซ์จากมาร์เวลคอมิกส์ ซีรีส์เรื่องนี้เป็นภาคแยกของภาพยนตร์แอนิเมชัน*[[บิ๊กฮีโร่ 6 (ภาพยนตร์)|บิ๊กฮีโร่ 6]]* (พ.ศ. 2557) และเป็นซีรีส์โทรทัศน์เรื่องที่สองที่มีเนื้อเรื่องต่อเนื่องจากภาพยนตร์ ถัดจาก*[[บิ๊กฮีโร่ 6: เดอะซีรีส์]]* (พ.ศ. 2560–2564) ซีรีส์เรื่องนี้เป็นซีรีส์โทรทัศน์ชุดแรกที่ผลิตโดยวอลต์ดิสนีย์แอนิเมชันสตูดิโอส์

## เนื้อเรื่อง
ซีรีส์มีเรื่องราวเกี่ยวกับเบย์แม็กซ์ หุ่นยนต์นักดูแลสุขภาพที่ช่วยเหลือผู้คนในเมืองซานฟรานโซเกียว

## นักพากย์
* สก็อตต์ แอดซิต รับบท เบย์แม็กซ์
* ไรอัน พอตเตอร์ รับบท ฮีโร่ ฮามาดะ
* Maya Rudolph รับบท ป้าแคส
* Zeno Robinson รับบท Ali
* Emily Kuroda รับบท คิโกะ
* Lilimar รับบท Sofia
* Jaboukie Young-White รับบท Mbita
* Brian Tee รับบท Yukio

Carlos Ferro, Dichen Lachman, เอนเจิล พาร์กเกอร์, Sarah-Nicole Robles (*[[The Owl House]]*), Brandon Scott และ Alex Davis ร่วมให้เสียงพากย์

## อ้างอิง

## แหล่งข้อมูลอื่น
* 

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2565
หมวดหมู่:รายการโทรทัศน์ภาษาอังกฤษ
หมวดหมู่:ผลงานต้นฉบับของดิสนีย์+
หมวดหมู่:ดิสนีย์กับกลุ่มบุคคลที่มีความหลากหลายทางเพศ
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
ชิดลม

**ชิดลม** อาจหมายถึง
* แยกชิดลม - จุดตัดถนนเพลินจิต ถนนชิดลม และถนนหลังสวน
* สถานีชิดลม - ในเส้นทาง รถไฟฟ้าบีทีเอส สายสุขุมวิท
* เซ็นทรัล ชิดลม - โครงการระดับเรือธงของ บจก.สรรพสินค้าเซ็นทรัล
สโมสรฟุตบอลเอ็มเอช นครศรีฯ ซิตี้

**สโมสรฟุตบอลเอ็มเอช นครศรี ซิตี้** เป็นอดีตสโมสรฟุตบอลในประเทศไทย โดยเป็นสโมสรตัวแทนจากจังหวัดนครศรีธรรมราช เคยเล่นในไทยลีก 3 โซนภาคใต้

ในการแข่งขันไทยลีก 3 ฤดูกาล 2565–66 สโมสรชนะเลิศการแข่งขันและได้สิทธิเลื่อนชั้นสู่ไทยลีก 2 ในฤดูกาลถัดไป แต่ต่อมาทางบริษัท ไทยลีก จำกัด ได้แจ้งผลการพิจารณาว่าสโมสรไม่ผ่านคลับไลเซนซิง จึงทำให้สโมสรไม่สามารถเลื่อนชั้นขึ้นไปเล่นไทยลีก 2 ได้

## ผลงานของสโมสรในแต่ละฤดูกาล

## ผู้ฝึกสอน

## เกียรติประวัติ
;เวียงสระ ซิตี้
* **[[ไทยแลนด์ อเมเจอร์ลีก]]**
** รองชนะเลิศ โซนภาคใต้ : 2565
** ชนะเลิศ โซนภาคใต้ตอนบน : 2565

;เอ็มเอช นครศรีฯ ซิตี้
* **[[ไทยลีก 3]]**
** ชนะเลิศ รอบระดับประเทศ : 2565–66
** รองชนะเลิศ โซนภาคใต้ : 2565–66

## อ้างอิง

## แหล่งข้อมูลอื่น
* 

อ
หมวดหมู่:สโมสรฟุตบอลที่ก่อตั้งในปี พ.ศ. 2565
หมวดหมู่:อำเภอท่าศาลา
หมวดหมู่:ก่อตั้งในประเทศไทยในปี พ.ศ. 2565
หมวดหมู่:สโมสรฟุตบอลที่ยุบทีมในปี พ.ศ. 2567
หมวดหมู่:สโมสรฟุตบอลที่ยุบทีมในประเทศไทย
ผ่าเหวนรก

***ผ่าเหวนรก*** () เป็นซีรีส์มังงะญี่ปุ่น เขียนเรื่องและวาดภาพโดยอากิฮิโตะ สึกูชิ เผยแพร่ออนไลน์ใน *Web Comic Gamma* ของสำนักพิมพทาเกโชโบะตั้งแต่ปี พ.ศ. 2555 และรวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 10  เรื่องราวเกี่ยวเด็กหญิงกำพร้าชื่อริโค่ ผู้ได้พบและเป็นเพื่อนกับหุ่นยนต์ที่มีรูปร่างมนุษย์ชื่อเร็ก ทั้งคู่ร่วมกันลงไปใน "อะบิส" ลึกลงไปใต้ผิวโลกเพื่อตามแม่ 

ซีรีส์อนิเมะโทรทัศน์ดัดแปลงโดยสตูดิโอ Kinema Citrus ออกอากาศตั้งแต่เดือนกรกฎาคมถึงกันยายน พ.ศ. 2560 ภาพยนตร์ภาคต่อเข้าฉายในประเทศญี่ปุ่นในเดือนมกราคม พ.ศ. 2563 ฤดูกาลที่ 2 ออกอากาศตั้งแต่เดือนกรฎาคมถึงกันยายน พ.ศ. 2565

## อ้างอิง

## แหล่งข้อมูล
*  
*  
* 

หมวดหมู่:มังงะที่ตีพิมพ์ในปี พ.ศ. 2555
หมวดหมู่:อนิเมะที่ออกฉายในปี พ.ศ. 2560
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวผจญภัย
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:การ์ตูนญี่ปุ่นแนวเซเน็ง
หมวดหมู่:ภาพยนตร์อนิเมะที่สร้างจากมังงะ
หมวดหมู่:ฟีนิกซ์ (สำนักพิมพ์)

หมวดหมู่:มิวส์ คอมมิวนิเคชัน
หมวดหมู่:ผู้ชนะอนิเมะแห่งปีของครันชีโรลอนิเมะอะวอดส์
หมวดหมู่:ผู้ชนะครันชีโรลอนิเมะอะวอดส์
คลองบ้านไทร

[thumb|คลองบ้านไทรตรง[วัดมะกอก (กรุงเทพมหานคร)|วัดมะกอก]]
**คลองบ้านไทร** เป็นคลองในเขตทวีวัฒนาและเขตตลิ่งชัน กรุงเทพมหานคร ทางด้านตะวันออกเชื่อมต่อกับคลองบางระมาดที่ไปเชื่อมกับคลองชักพระในเขตตลิ่งชัน ปัจจุบันคลองบ้านไทรเป็นคลองที่ช่วยระบายน้ำเป็นหลัก ในเขตทวีวัฒนามีความยาว 2,740 เมตร กว้าง 6–8 เมตร ในเขตตลิ่งชันมีความยาว 5,800 เมตร กว้าง  5–25 เมตร

บริเวณสองฝั่งคลองบ้านไทร ในอดีตเป็นบ้านสวนริมคลอง ถัดเข้าไปด้านในเป็นทุ่งนา ชาวบ้านในย่านนี้ประกอบอาชีพทำนา ใช้เส้นทางคมนาคมทางน้ำเป็นหลัก ประชาชนในย่านนี้มีประเพณีที่ยึดถือปฏิบัติมายาวนานคือประเพณีสารทเดือนสิบที่นิยมทำบุญกันด้วยกระยาสารท ราว พ.ศ. 2480 ย่านคลองบ้านไทรมีตระกูลหนึ่งคือ ตระกูลสุขล้อม เป็นผู้นำในการกวนกระยาสารทในย่านนี้

บริเวณจุดบรรจบของคลองบางระมาดและคลองบ้านไทร เป็นที่ตั้งของ *เกาะศาลเจ้า* ศาลนี้มีมานับตั้งแต่สมัยพระบาทสมเด็จพระจุลจอมเกล้าเจ้าอยู่หัว จากหลักฐานการตั้งถิ่นฐานของชุมชนวัดจำปาในจารึกของวัดระบุว่า ในสมัยพระบาทสมเด็จพระนั่งเกล้าเจ้าอยู่หัวทรงปฏิสังขรณ์วัดหลายวัดในเขตตลิ่งชันโดยเฉพาะทรงอุปถัมภ์วัดจำปา มีการพระราชทานที่สวนแปลงหนึ่งเป็นการกัลปนา อีกทั้งพระราชทานผลไม้จากต่างประเทศในเวลานั้นมาช่วยงานฉลองวัดจำปา ปัจจุบันชุมชนวัดจำปาตั้งอยู่หมู่ที่ 5 แขวงบางระมาด เขตตลิ่งชัน อยู่ริมคลองบางระมาดและคลองบ้านไทร

วัดที่ตั้งอยู่ริมคลองบ้านไทร ได้แก่ วัดมณฑป วัดสมรโกฏิ วัดกระจัง วัดทอง วัดจำปา และวัดมะกอก

## อ้างอิง

บ้านไทร
บ้านไทร
ฟาโรห์คูอิเกอร์

**คูอิเกอร์** เป็นฟาโรห์แห่งอียิปต์โบราณที่รู้จักกันเพียงทับหลังหินปูนที่มีคาร์ทูธของพระองค์เท่านั้นที่ค้นพบในอไบดอส โดยฟลินเดอร์ส เพทรีในช่วงต้นคริสตศตวรรษที่ 20 และปัจจุบันตั้งอยู่ที่พิพิธภัณฑ์โบราณคดีและมานุษยวิทยาแห่งมหาวิทยาลัยเพนซิลเวเนีย (อี 17316 เอ-บี ) ข้อมูลเกี่ยวกับพระองค์มีความคลุมเครืออย่างยิ่ง เนื่องจากพระองค์ถูกจัดให้อยู่ไว้อย่างไม่แน่นอนในช่วงระหว่างกลางที่หนึ่งและช่วงระหว่างกลางที่สอง

## การจัดระเบียบราชวงศ์
หลังจากการค้นพบทับหลัง เพทรีเชื่อว่าพระนามของพระองค์คือ *อูอาเกอร์เร* แต่กลับมีข้อสงสัยเกี่ยวกับข้อมูลของพระองค์ และเพียงแค่จัดให้พระองค์อยู่ไว้ในช่วงระหว่างราชวงศ์ที่เจ็ดถึงราชวงศ์ที่สิบสี่แห่งอียิปต์ หลังจากนั้นไม่นาน แกสตัน มาสเปโรได้กล่าวถึงฟาโรห์ผู้ลึกลับในช่วงราชวงศ์ที่หกถึงราชวงศ์ที่สิบเอ็ดแห่งอียิปต์ แม็กซ์ เพียเปอร์ได้อ่านพระนามให้ถูกต้องมากขึ้นว่า *คูอิเกอร์* โดยอ้างว่าฟาโรห์พระองค์นี้น่าจะครองราชย์ระหว่างราชวงศ์ที่สิบสามและราชวงศ์ที่สิบแปดแห่งอียิปต์ และลุดวิก บอร์ชาร์ดต์ก็ได้ข้อสรุปแบบเดียวกัน ในขณะที่ในปี ค.ศ. 1907 อองรี โกติเยร์ได้คล้อยตามมาสเปโรแทนและจัดพระองค์อีกครั้งให้อยู่ในช่วงระหว่างกลางที่หนึ่ง เมื่อไม่นานนี้ เดทเลฟ ฟรานเคอ นักไอยคุปต์วิทยาชาวเยอรมันได้เสนอความเก็นเกี่ยวกับ การมีอยู่ของราชวงศ์อไบดอส (ราชวงศ์ของผู้ปกครองท้องถิ่นที่อาจจะปกครองเขตปกครองอไบดอสในช่วงระหว่างกลางที่สองเป็นระยะเวลาสั้น ๆ) โดยเขาจัดให้ฟาโรห์คูอิเกอร์อยู่ในราชวงศ์อไบดอส และเยอร์เกน ฟอน เบ็คเคอราทได้เสนอว่า พระองค์อยู่ในช่วงระหว่างกลางที่สองเช่นกัน ตามคำกล่าวอ้างดังกล่าวมาจากบล็อกจากอาคารในรัชสมัยฟาโรห์เซนุสเรตที่ 2 และถึงแม้ว่าเขาจะยืนยันว่าพระนามฮอรัส *เมรุต* เป็นของฟาโรห์คูอิเกอร์ ซึ่งอาจจะดูแปลกสำหรับช่วงเวลานั้น ส่วนพระนามฮอรัสดังกล่าวเป็นหัวข้อหลักสำหรับการแสดงที่มาของคิม รีฮอล์ตด้วย: เขาโต้แย้งว่าพระนาม *เมรุต* นั้นเรียบง่ายเกินไป เมื่อเทียบกับชื่พระนามฮอรัสจากช่วงระหว่างกลางที่สอง ซึ่งมักจะประกอบด้วยคำสองหรือสามคำที่แตกต่างกัน จากนั้น รีฮอล์ตได้เสนอความเห็นว่า ฟาโรห์คูอิเกอร์น่าจะอยู่ในระยะเวลาที่ไม่แน่ชัดในช่วงระหว่างกลางที่หนึ่ง

## อ้างอิง


หมวดหมู่:ฟาโรห์
สแว็น โบตมัน

**สแว็น เอเดรียน โบตมัน** (; เกิด 12 มกราคม ค.ศ. 2000) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหลังให้กับสโมสรใน  นิวคาสเซิลยูไนเต็ด เขาเล่นทีมชาติเนเธอร์แลนด์ในระดับเยาวชนอายุต่ำกว่า 15 ปีถึงอายุต่ำกว่า 21 ปี

## ระดับสโมสร
### อาเอฟเซ อายักซ์
เมื่อวันที่ 23 มิถุนายน ค.ศ. 2018 โบตมันได้เปิดตัวในนามทีมชุดใหญ่ของ อาเอฟเซ อายักซ์ ในการแข่งขันฟุตบอลกระชับมิตรกับ VVSB ซึ่งเป็นทีมสมัครเล่น เขาประเดิมสนามใน Eerste Divisie หรือ ดิวิชัน 2 ให้กับ ยอง อายักซ์ ซึ่งเป็นทีมสำรองของ อายักซ์ เมื่อวันที่ 17 สิงหาคม ค.ศ. 2018 ในเกมกับ Roda JC Kerkrade

ในฤดูกาล 2019-20 เขาได้ย้ายไปร่วมทีม เฮเรินเฟน ทีมในศึก เอเรอดีวีซี ด้วยสัญญายืมตัว

### ลีล
เมื่อวันศุกร์ที่ 31 กรกฎาคม ค.ศ. 2020 โบตมันเซ็นสัญญา 5 ปีกับสโมสรใน ลีกเอิง ลีล ข้อตกลงมีมูลค่าประมาณ 8 ถึง 9 ล้านยูโร

### นิวคาสเซิลยูไนเต็ด
เมื่อวันอังคารที่ 28 มิถุนายน ค.ศ. 2022 โบตมันเซ็นสัญญากับนิวคาสเซิลยูไนเต็ดด้วยสัญญา 5 ปีในราคา 37 ล้านยูโร

## ระดับทีมชาติ
เขาถูกเรียกตัวติดทีมชาติเนเธอร์แลนด์ชุดใหญ่ในเดือนพฤศจิกายน ค.ศ. 2020 ในเดือนตุลาคม ค.ศ. 2022 โบตมันอยู่ในทีมเบื้องต้นสำหรับการแข่งขันฟุตบอลโลก 2022

## เกียรติประวัติ
* ลีกเอิง: 2020–21
* ทรอเฟเดช็องปียง: 2021

## อ้างอิง

หมวดหมู่:กองหลังฟุตบอล
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
คลองบางแวก

[thumb|คลองบางแวกบริเวณใกล้[วัดบางแวก]]
**คลองบางแวก** เป็นคลองที่เชื่อมโยงกับคลองอื่น ๆ เช่น คลองราชมนตรี คลองภาษีเจริญ และคลองบางกอกใหญ่ ในท้องที่เขตบางแคและเขตภาษีเจริญ กรุงเทพมหานคร ในเขตภาษีเจริญมีความยาว 4,000 เมตร กว้าง  6–10 เมตร ในเขตบางแคมีความยาว 6,500 กว้าง  6–10 เมตร เป็นเส้นทางรองรับน้ำฝนและเส้นทางระบายน้ำที่สำคัญ

เหตุที่ชื่อคลองบางแวก ในยุคสมัยนั้นการเข้าถึงพื้นที่ต้องใช้การสัญจรทางน้ำ การจะเข้าคลองบางแวกได้ต้องแหวกผักตบชวาที่มีอยู่เป็นจำนวนมาก บริเวณคลองบางแวกมีการตั้งชุมชนมาตั้งแต่สมัยอยุธยา วัดบางแวกถือเป็นวัดที่เก่าแก่ที่สุดในย่านนี้ สร้างขึ้นในสมัยปลายกรุงศรีอยุธยา (ประมาณ พ.ศ. 2285) เดิมในบริเวณนี้เต็มไปด้วยพื้นที่นาและสวน เป็นเส้นทางที่คลาคล่ำไปด้วยเรือสินค้านานาชนิด พ่อค้าแม่ค้าจากบางช้าง ราชบุรี เป็นต้น ต่างนำผลผลิตของตนล่องเรือลงมาจำหน่ายแลกเปลี่ยนกัน

วัดที่ตั้งอยู่ริมคลองบางแวก ได้แก่ วัดบางแวก วัดนก วัดตะโน วัดโตนด วัดชัยฉิมพลี และวัดบุณยประดิษฐ์ซึ่งบริเวณหน้าวัดมีการปลูกต้นทองอุไรภายในสวนป่าปริศนาธรรม

## อ้างอิง

บางแวก
บางแวก
หมวดหมู่:โบราณสถานในกรุงเทพมหานคร
ฟาโรห์คูอิ

**คูอิ** เป็นฟาโรห์แห่งอียิปต์โบราณในสมัยต้นช่วงระหว่างกลางหนึ่ง พระองค์อาจอยู่ในราชวงศ์ที่แปดแห่งอียิปต์ ตามที่เยอร์เกน ฟอน เบ็คเคอราทได้เสนอความเห็นที่ว่า เขาอาจจะเป็นผู้ปกครองระดับท้องถิ่นที่ตั้งตัวว่าเป็นฟาโรห์แทน

## หลักฐานรับรอง
ฟาโรห์คูอิไม่เป็นที่รู้จักจากหลักฐานทางประวัติศาสตร์และหลักฐานยืนยันการมีอยู่ของเขาเพียงอย่างเดียว คือ จารึกบนบล็อกหินที่แสดงคาร์ทูชของพระองค์ ซึ่งตีพิมพ์ออกเผยแพร่ในปี ค.ศ. 1912 โดยอาห์เมด เบย์ กามัล นักไอยคุปต์วิทยา และได้ตีพิมพ์ซ้ำโดยเรย์มอนด์ ไวลล์ในเวลาต่อมา บล็อกหินนี้ถูกขุดขึ้นมาจากหลุมฝังศพมาสตาบาของแหล่งสุสานดาราใกล้กับมันฟาลุต แหล่งสุสานแห่งนี้มีความโดดเด่นจากโครงสร้างหลุมฝังพระศพขนาดมหึมา ซึ่งถูกให้สร้างโดยฟาโรห์พระองค์ที่คลุมเครือนี้ (หรือที่เรียกว่า พีระมิดแห่งคูอิ) โดยสันนิษฐานว่าบล็อกหินนี้มาจากวิหารฝังพระศพที่เกือบหายไป

## ฟาโรห์หรือผู้ปกครองท้องถิ่น
ตามคาร์ทูชของฟาโรห์คูอิในจารึกจากแหล่งสุสานดารานั้น นักไอยคุปต์วิทยารวมถึงเยอร์เกน ฟอน เบ็คเคอราท ได้เสนอว่า พระองค์เป็นฟาโรห์ในสมัยต้นช่วงระหว่างกลางครั้งที่หนึ่ง ซึ่งเป็นช่วงเวลาของราชวงศ์ที่แปดแห่งอียิปต์

แต่ในทางกลับกัน บาร์รี เคมป์ และโทบี วิลกินสัน นักไอยคุปต์วิทยาเชื่อว่า มีโอกาสมากกว่าที่คูอิจะเป็นเพียงขุนนาง ซึ่งเป็นผู้ปกครองระดับท้องถิ่น ได้ฉวยประโยชน์จากการเกิดสุญญากาศของอำนาจ หลังจากการล่มสลายของสมัยราชอาณาจักรเก่าและประกาศตัวเองว่า เป็นฟาโรห์ในลักษณะเดียวกันกับผู้ปกครองท้องถิ่นใกล้เคียงในช่วงระยะเวลาเดียวกันอย่างเฮราคลีโอโพลิส ซึ่งเป็นผู้สถาปนาราชวงศ์ที่เก้าแห่งอียิปต์

## อ้างอิง


## บรรณานุกรม

* Jürgen von Beckerath, *Chronologie des pharaonischen Ägypten*, Zabern Verlag Mainz, 1994, p.&nbsp;151. .
* Thomas Schneider, *Lexikon der Pharaonen*, Düsseldorf, Albatros Verlag, 2002, p.&nbsp;104. .
รักสลับโลก

**รักสลับโลก** () เป็นละครชุดในปี พ.ศ. 2565 นำแสดงโดย จิตรพล โพธิวิหคและทวินันท์ อนุกูลประเสริฐสร้างจากนิยายเรื่อง *Vice Versa รักสลับโลก* โดยนักเขียนนามปากกาว่า JittiRain แฮชแท็กที่เกี่ยวข้องกับซีรีส์กลายเป็นกระแสนิยมบนทวิตเตอร์หลังจากซีรีส์ออกอากาศ

กำกับการแสดงโดย ณัฐพงศ์ มงคลสวัสดิ์ ผลิตโดยจีเอ็มเอ็มทีวี เปิดตัวครั้งแรกในงาน GMMTV 2022:BORDERLESS ในวันที่ 1 ธันวาคม ปีพ.ศ. 2564 

ออกอากาศครั้งแรกในวันที่ 16 กรกฎาคม พ.ศ. 2565 ทางช่องจีเอ็มเอ็ม 25 และทางยูทูบ ช่องของจีเอ็มเอ็มทีวี ทุกวันเสาร์ เวลา 20:30 น. (เวลามาตรฐานไทย)

## เรื่องย่อ
หลังจากประสบอุบัติเหตุจนเกือบเสียชีวิต ทะเล (ทวินันท์ อนุกูลประเสริฐ) ตื่นขึ้นมาในจักรวาลคู่ขนานในร่างของเทสส์ (ภวัต จิตต์สว่างดี) เขาได้พบกับปืน (จิตรพล โพธิวิหค) นักแสดงชื่อดังที่ตอนนี้มาอยู่ในร่างของทันหลังจากประสบอุบัติเหตุ ทั้งสองได้พบกับภูวดล พยาบาลผู้คอยช่วยเหลือผู้คนจากจักรวาลเดียวกับที่พวกเขาจากมา ซึ่งคอยชี้แนะพวกเขาให้ผ่านชีวิตในจักรวาลใหม่นี้ เพื่อจะกลับบ้าน พวกเขาต้องหา "กุญแจนำทาง" ให้พบ — บุคคลที่สามารถส่งพวกเขากลับบ้านได้เมื่อทำสิ่งที่ต้องการสำเร็จแล้ว

ทะเลกับปืนมีภารกิจที่ต้องทำให้สำเร็จ และได้รับความช่วยเหลือจากเพื่อน ๆ ของพวกเขาอย่าง คีตะ ฟิวส์ อัพ และอู๋ ความรักและมิตรภาพเติบโตไปพร้อมกับพวกเขาในจักรวาลใหม่ ภารกิจของพวกเขาจะเกิดอะไรขึ้น? พวกเขาจะสามารถกลับบ้านได้หรือไม่?

## นักแสดงและบทบาท
### นักแสดงหลัก
*จิตรพล โพธิวิหค (จิมมี่) รับบท ปืน / ทัน
*ทวินันท์ อนุกูลประเสริฐ (ซี) รับบท ทะเล / เทสส์
### นักแสดงสมทบ
*ภวัต จิตต์สว่างดี (โอม) รับบท เทสส์
*กรภัทร์ เกิดพันธุ์ (นนน) รับบท ทัน
*ภานุโรจน์ เฉลิมกิจพรทวี (เปปเปอร์) รับบท คีตะ
*ธราธร จันทรวรกาญจน์ (บูม) รับบท ฟิวส์
*ธนบูรณ์ เกียรตินิรันดร์ (อู๋) รับบท อู๋
*ตรัย นิ่มทวัฒน์ (นีโอ) รับบท อัพ
*ลลนา ก้องธรนินทร์ (เจี๊ยบ) รับบท ภูวดล
*มณีรัตน์ คำอ้วน (เอ๋) รับบท จุ๊บแจง
*ทิพนารี วีรวัฒโนดม (น้ำตาล) รับบท แป้ง
*วาสนา พูนผล (แอน) รับบท แม่ของเทสส์
*ทัช ณ ตะกั่วทุ่ง (ทัช) รับบท พ่อของเทสส์
### นักแสดงรับเชิญ
*กัญญรัตน์ เรืองรุ่ง (พิพลอย) รับบท เกี๊ยว
*สหภาพ วงษ์ราษฎร์ (มิกซ์) รับบท มิกซ์
*ชัชชวิศ เตชะรักษ์พงศ์ (วิคเตอร์) รับบท ธนา
*ธนพนธ์ สุขุมพันธนาสาร (เพิร์ธ) รับบท เมฆ
*พรรษา วอสเบียน (มิลค์) รับบท ส้ม
*ภัทรานิษฐ์ ลิ้มปติยากร (เลิฟ) รับบท แพร
*อรรถพันธ์ พูลสวัสดิ์ (กัน) รับบท เติร์ด
*เลโอ โซสเซย์ (มิไต) รับบท โอ
*ธัชพล ธิติอภิชัย (แทนไท) รับบท โจ / ปราโมทย์
*จิรัชพงศ์ ศรีแสง (ฟอส) รับบท คู่รัก
*กษิดิ์เดช ปลูกผล ( บุ๊ค) รับบท คู่รัก
*พิสิษฐ์ นิมิตสมานจิตต์ (ฟลุ๊ค) รับบท เพื่อนเทสส์
*สุรีย์ญะเรศ ยะคะเรศ (พริกขิง) รับบท คนขับตุ๊กตุ๊ก
*ทัชชกร บุญลัภยานันท์ (ก็อตจิ) รับบท ทามาก๊วยเจ๋ง
*ตะวัน วิหครัตน์ (เต) รับบท ต๋อง ตาหวาน
*ภัทร เอกแสงกุล (เฟย) รับบท ภูวดล 
## เพลงประกอบซีรีส์

## กิจกรรม

* Vice Versa Final EP Fan Meeting ในวันเสาร์ที่ 1 ตุลาคม 2565 เวลา 20.00 น. ณ โรงภาพยนตร์ Mastercard &nbsp;Cinema @ SFW, เช็นทรัลเวิลด์

## อ้างอิง

## แหล่งข้อมูลอื่น
*รักสลับโลก บน เว็บไซต์ของจีเอ็มเอ็ม
*รักสลับโลก บน ยูทูบ
*

หมวดหมู่:ละครโทรทัศน์วัยรุ่นไทย
หมวดหมู่:ละครชายรักชายไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครหญิงรักหญิงไทย
หมวดหมู่:ละครโทรทัศน์ที่กำกับโดย ณัฐพงศ์ มงคลสวัสดิ์
หมวดหมู่:ละครโทรทัศน์ไทยในคริสต์ทศวรรษ 2020
ฟาโรห์วัดจ์คาเร

**วัดจ์คาเร** เป็นฟาโรห์แห่งอียิปต์โบราณจากราชวงศ์ที่แปดแห่งอียิปต์ ซึ่งครองราชย์ราว 2150 ปีก่อนคริสตกาลในสมัยช่วงระหว่างกลางที่หนึ่ง พระองค์ถูกมองว่าเป็นบุคคลที่คลุมเครืออย่างมากในประวัติศาสตร์อียิปต์

## การระบุตัวตน
ฟาโรห์วัดจ์คาเรมีกล่าวถึงเพียงครั้งเดียวในจารึกหินปูนหรือที่รู้จักกันในชื่อว่า บันทึกพระราชโองการแห่งคอปโตส อาร์ (อยู่ที่พิพิธภัณฑ์ไคโร; obj. JE 41894) ซึ่งว่ากันว่าสร้างขึ้นโดยพระองค์เอง ซึ่งบันทึกรายการบทลงโทษสำหรับทุกคนที่กล้าทำลายหรือปล้นวิหารที่อุทิศให้กับเทพมินแห่งคอปโตส อย่างไรก็ตามจากมุมมองทางโบราณคดี ไม่ทราบอะไรเกี่ยวกับฟาโรห์พระองค์นี้อีกเลย และการมีอยู่ของพระองค์ยังถูกตั้งคำถามโดยนักวิชาการบางคน เพราะพระองค์ไม่ได้รับการกล่าวถึงในบัทึกพระนามกษัตริย์ที่บันทึกขึ้นในช่วงรามเสสใด ๆ

จารึกในนิวเบียได้กล่าวถึงฟาโรห์ในยุคอดีดพระนามว่า *วัดจ์คาเร* และในปัจจุบันเชื่อกันว่าพระนามบนจารึกดังกล่าวคือ *เมนค์คาเร* ซึ่งเป็นพระนามครองราชบัลลังก์ของผู้ปกครองท้องถิ่นนามว่า เซเกอเซนิ จากราชวงศ์ที่สิบเอ็ดแห่งอียิปต์

นักวิชาการ อย่างเช่น ฟารุก โกมาอา และวิลเลียม ซี. เฮย์ส ได้ระบุโดยเชื่อมโยงพระนามฮอรัส *"ดเจเมด-อิบ-เทาอิ (Djemed-ib-taui)"* กับฟาโรห์เนเฟอร์อิร์คาเร และพระนามฮอรัส *"วัดจ์คาเร"* กับฟาโรห์ที่คลุมเครือพระนามว่า *ฮอร์-คาบาว* และฮานส์มองว่า *"วัดจ์คาเร"* เป็นผู้ปกครองก่อนหน้าของ *"ดเจเมด-อิบ-เทาอิ"* และจัดให้ฟาโรห์ทั้งสองพระองค์อยู่ในราชวงศ์ที่เก้าแห่งอียิปต์

## อ้างอิง


หมวดหมู่:ฟาโรห์ยุคราชวงศ์ที่แปด
ฟาโรห์ไอย์ทเจนู

**ไอย์ทเจนู** (ผู้ที่มาอย่างโดดเด่น) เป็นฟาโรห์แห่งอียิปต์โบราณในสมัยช่วงระหว่างกลางที่หนึ่งเมื่อประมาณ 2100 ปีก่อนคริสตกาล ไม่ค่อยทราบเกี่ยวกับพระองค์มากนัก เนื่องจากพระองค์มีหลักฐานทางอ้อมในนามของสตรีคนหนึ่งนามว่า ซาต-ไอย์ทเจนู (Zat-Iytjenu) แปลว่า *ธิดาแห่งไอย์ทเจนู* ในส่วนชื่อส่วนที่สองปรากฏพระนาม *ไอย์ทเจนู* ภายในชื่อของสตรีผู้นั้น ซึ่งเขียนอยู่วงคาร์ทูช และในช่วงเวลานั้นคาร์ทูชนั้นใช้สำหรับเขียนพระนามของฟาโรห์เท่านั้น ดังนั้นชื่อของนางจะต้องหมายถึงฟาโรห์ พระนามของพระองค์ซึ่งประกอบด้วยสองอส่วน คือ ไอย์ และ ทเจนู ซึ่งองค์ประกอบทั้งสองนั้นได้รับการยืนยันอย่างชัดเจนว่าเป็นชื่ออิสระ ตำแหน่งของพระองค์ในสมัยช่วงระหว่างกลางที่หนึ่งยังคงเป็นการคาดการณ์อย่างสูง

ซาต-ไอย์ทเจนู เป็นที่ทราบมาจากประตูหลอกของนางเท่านั้น (อยู่ที่พิพิธภัณฑ์อียิปต์ ณ กรุงไคโร หมายเลข เจอี 59158) ที่ขุดค้นพบขึ้นที่ซัคคาราในช่วงประมาณปี ค.ศ. 1920 ถึง ค.ศ. 1922 โดยเซซิล มัลลาบาย เฟิร์ธ ซึ่งเฟิร์ธก็ไม่เคยเผยแพร่จารึกดังกล่าว อย่างไรก็ตาม อองรี โกธิเยร์ได้เขียนบันทึกเกี่ยวกับพระนามของพระองค์ในปี ค.ศ. 1923 ประตูเท็จได้รับการตีพิมพ์อย่างสมบูรณ์ในปี ค.ศ.1963 โดยเฮนรี จอร์จ ฟิสเชอร์ ไม่ค่อยทราบข้อมูลเกี่ยวซาต-ไอย์ทเจนูมากนัก เธอมีตำแหน่ง*ผู้ประดับประดาแห่งกษัตริย์เพียงหนึ่งเดียว (sole ornament of the king)* และนักบวชสตรีแห่งเทพีฮาธอร์ ไม่ทราบความความสัมพันธ์ระหว่างนางกับไอย์ทเจนู และการใช้พระนามของเชื้อพระวงศ์มาเป็นส่วนหนึ่งของชื่อส่วนตัวมักพบเห็นได้ทั่วไปในเกือบทุกช่วงของประวัติศาสตร์อียิปต์โบราณ

## อ้างอิง


หมวดหมู่:ฟาโรห์ยุคราชวงศ์ที่แปด
หมวดหมู่:ฟาโรห์ยุคราชวงศ์ที่เก้า
หมวดหมู่:ฟาโรห์ยุคราชวงศ์ที่สิบ